ANEXA NR. 2 LA PH  NR. 22/15.04.2022



ACT ADITIONAL NR. 5 LA CONTRACTUL DE CONCESIONARE PENTRU DELEGAREA GESTIUNII SERVICIILOR DE COLECTARE ȘI TRANSPORT DEȘEURI MUNICIPALE ÎN JUDEȚUL BACĂU NR. 180/2957/ 06.05.2015

PĂRȚILE:

I. ASOCIAȚIA DE DEZVOLTARE INTERCOMUNITARĂ PENTRU SALUBRIZARE BACĂU, cu sediul în str. Mărășești nr.2 din municipiul Bacău, județul Bacău, înregistrată în Registrul Asociațiilor şi Fundațiilor de pe lângă Judecătoria Bacău cu nr.10/PJ din data de 21.01.2010.CIF 26601020, cont R048.RZBR.0000.0600.1764.8194 deschis la Raiffeisen Bank, Agenția Bacău, reprezentată prin Valentin IVANCEA, în calitate de Președinte al Asociației și Nicolae Cătălin MOISĂ, având funcția de Director Executiv, în numele și pe seama Unităților Administrativ- Teritoriale membre:
Județul Bacău, Municipiile: Onești și Moinești, orașul Dărmănești și comunele: Agăș, Ardeoani, Asău, Balcani, Bârsănești, Berești-Tazlău, Berzunți, Blăgești, Bogdănești, Brusturoasa, Buciumi, Căiuți, Cașin, Colonești, Corbasca, Coțofănești, Dămienești, Dealu Morii, Dofteana, Filipeni, Găiceana, Ghimeș-Făget, Glăvănești, Gura- Văii, Huruiești, lzvoru- Berheciului, Lipova, Livezi, Măgirești, Mănăstirea Cașin, Motoșeni, Negri, Odobești, Oituz, Oncești, Orbeni, Palanca, Parava, Parincea, Pârgărești, Pâncești, Pîrjol, Plopana, Poduri, Podu Turcului, Răchitoasa, Roșiori, Sănduleni, Sascut, Scorțeni, Secuieni, Stănișești, Solonț, Strugari, Ștefan cel Mare, Târgu Trotuș, Tătărăști, Ungureni, Urechești, Valea Seacă, Vultureni, Zemeș.
Aceste Unități Administrativ Teritoriale având împreună calitatea de delegatar (denumiți în cele ce urmează „Delegatarul"), pe de o parte,

Și

II. COMPANIA ROMPREST SERVICE S.A., persoană juridică română, cu sediul principal în B-dul Poligrafiei, nr. 1C, etaj 3. Sector 1, București, tel.: 021 306 7000; 021 306 7001; fax: 021 306 7028;office@romprest.ro, www.romprest.ro,  înregistrată la Registrul Comerțului sub nr.: J40/3673/28.03.2011, C.I.F. RO 13788556, cod IBAN: R069.BUCU.0569.7766.2511.R002, deschis la Alpha Bank — Sucursala Otopeni și R068.TREZ.7005.069X.XX00.4373 deschis la Trezoreria Municipiului București, reprezentată prin BOGDAN MARIAN ADIMI, având funcția de Director General, pe de altă parte, în calitate de delegat (denumită în cele ce urmează „Delegatul"), denumite în continuare împreună „Părțile" și separat „Partea,

AVÂND ÎN VEDERE: 
· Contractul de Concesionare pentru delegarea gestiunii serviciilor de colectare și transport deșeuri municipale în județul Bacău nr. 180/2957/ 06.05.2015 („Contractul de Delegare”), modificat prin Act Adițional nr. 1, 2, 3 și 4;
· Adresa ADIS Bacău nr. 3344/29.12.2021 prin care se solicită diminuarea tarifului pentru deșeurile municipale amestecate reciclabile;
· adresa Romprest nr. 612/23.02.2022, înregistrată la sediul ADIS Bacău cu nr. 850/23.02.2022 prin care S.C. COMPANIA ROMPREST SERVICE S.A. transmite spre analiză și aprobare modificarea tarifelor pentru activitatea de precolectare, colectare și transportul deșeurilor municipale amestecate reciclabile de la populație și AE+IP;
· principiul menținerii echilibrului contractual prevăzut la art. 25 din Legea 101/2006 a serviciului de salubrizare a localităților, republicată, cu modificările și completările ulterioare.
·  prevederile art. 16 din Ordinul 109/2007 – Norma metodologică de stabilire, ajustare sau modificare a tarifelor pentru activitățile specifice serviciului de salubrizare.
· faptul că toate Unitățile Administrativ- Teritoriale Membre ADIS Bacău implicate în acest contract vor supune ulterior, spre aprobare, propunerea de modificare a tarifului de precolectare, colectare și transportul deșeurilor municipale amestecate reciclabile de la populație și AE+IP prin Hotărâre de Consiliu Local, în sensul diminuării acestuia de la 1414,47 lei/tonă fără T.V.A. la 994,86 lei/ tonă fără T.V.A.
· adresa Romprest nr. 738/04.03.2022, înregistrată la sediul ADIS Bacău cu nr. 961/07.03.2022;
· Hotărârea AGA ADIS nr. 15/ 22.12.2020 privind aprobarea modificării tarifului de precolectare, colectare și transportul deșeurilor municipale amestecate reciclabile de la populație și AE+IP (luând în calcul cantitatea programată de 1000 tone/an asumată de delegatar) la contractul de concesionare pentru delegarea gestiunii serviciilor de colectare și transport deșeuri municipale în județul Bacău nr. 180/ 2957 din 06.05.2015 și a Actului Adițional nr. 4 la Contractul 180/2957/06.05.2015.
Părțile au decis, în temeiul art. 17, alin. (1), raportat la art. 29, alin. (1) din Contract, încheierea prezentului Act Adițional („Actul Adițional”), cu următorul conținut: 
Art. 1. Capitolul IX , articolul 16 alineatul (1) se modifică în conformitate cu fișele de fundamentare puse la dispoziție de către Delegat și va avea următorul conținut: 
„Tarifele pe care Delegatul are dreptul să le aplice de la data intrării în vigoare a prezentului Act Adițional, sunt cele menționate în Anexa 9.1 și 9.2 la Contract, pe categorii de servicii în mediul rural și în mediul urban, pentru utilizatori casnici și utilizatori agenți economici și instituții, deșeuri provenite din demolări din construcții de la populație- gospodării, deșeuri menajere reziduale de la agenți economici și servicii neprogramate și suplimentare, la care se adaugă TVA în conformitate cu prevederile legale.”
Art. 2. Se modifică Anexa nr. 5 astfel cum a fost aprobată prin Hotărârea fiecărui Consiliu Local al Unității Administrativ Teritoriale parte în contract și prin Hotărârea AGA ADIS. 
Art. 3. Se modifică Anexa nr. 9– tarife de prestare a serviciilor cu componentele 9.1- pentru utilizatorii casnici și 9.2- pentru utilizatorii non- casnici, astfel cum au fost aprobate prin Hotărârea fiecărui Consiliu Local al Unității Administrativ Teritoriale parte în contract și prin Hotărârea AGA ADIS. 
Prezentul Act Adițional face parte integrantă din Contractul nr. 180/2957/06.05.2015.
Prezentul Act Adițional a fost încheiat în 3 exemplare originale, în limba română, astăzi ____.______.2022, la Sediul ADIS Bacău, două pentru ADIS și unul pentru Delegat și intră în vigoare la data semnării lui. 
Pentru Delegatar, ADIS 							Delegat, 
Prin Președinte, 							Prin Director General, 
Valentin IVANCEA								__________

                   INIŢIATOR,                                             AVIZ DE LEGALITATE,
                      PRIMAR                                                  SECRETAR GENERAL
      DUMITRU -COSMIN DAVID                             GILDA –VASILICA SANDU 




